

VLADA REPUBLIKE HRVATSKE

Zagreb, 9. srpnja 2020.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnomproračunu Republike Hrvatske za 2020. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 4.a stavka 1. Zakona o izvršavanju Državnog proračuna Republike Hrvatske za 2020. godinu (Narodne novine, br. 117/19, 32/20, 42/20 i 58/20), a u vezi s člankom 46. Zakona o proračunu (Narodne novine, br. 87/08, 136/12 i 15/15) Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2020. godine donijela

**ODLUKU**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2020. GODINU**

**I.**

Ovom Odlukom Vlada Republike Hrvatske preraspodjeljuje sredstva unutar financijskog plana Ministarstva gospodarstva, poduzetništva i obrta, Ravnateljstva za robne zalihe u Državnom proračunu Republike Hrvatske za 2020. godinu (Narodne novine, broj 117/19 i 58/20) radi saniranja posljedica epidemije bolesti COVID-19 uzrokovane virusom SARS-CoV-2.

**II.**

Sredstva iz točke I. preraspodijelit će se prema tabeli kako slijedi:



**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2020. godinu.

 **IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Ovom Odlukom preraspodjeljuju se sredstva unutar razdjela 049 Ministarstvo gospodarstva, poduzetništva i obrta, glave 04910 Ravnateljstvo za robne zalihe u Državnom proračunu Republike Hrvatske za 2020. godinu, u ukupnom iznosu od 30.000.000 kuna.

Navedena preraspodjela provodi se temeljem članka 4.a stavka 1. Zakona o izvršavanju Državnog proračuna Republike Hrvatske za 2020. godinu, sukladno kojemu se sredstva za saniranje posljedica epidemije koronavirusa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja, odnosno u iznosu većem od propisanoga zakonom kojim se uređuje proračun.

Ravnateljstvo civilne zaštite Ministarstva unutarnjih poslova je temeljem zaključaka Stožera civilne zaštite mobiliziralo ukupno 113 pravnih osoba i operativnih snaga civilne zaštite s ciljem uspostave karantene i vanbolničkog smještaja te za potporu rada karantena (osiguranje prehrane, prijevoza, dezinfekcije prostora itd.). Procijenjeno je da će za podmirenje troškova tih subjekata biti potrebno oko 30 milijuna kuna.

Naime, Stožer civilne zaštite Republike Hrvatske temeljem zakonodavnog okvira po kojem postupa može ako utvrdi potrebu za nabavom materijala, opreme i usluga, a za suzbijanje epidemije koronavirusa, budući da nema pravnu osobnost i ne može sam provoditi postupke nabave, delegirati ministarstvo i drugo središnje tijelo državne uprave, odnosno drugu pravnu osobu za provođenje postupaka nabave, a tom se tijelu potom ispostavljaju i računi. U ovom slučaju, a temeljem odluke Stožera civilne zaštite Republike Hrvatske isplatu navedenih sredstava je potrebno izvršiti tereteći pozicije glave 04910 Ravnateljstvo za robne zalihe.

Slijedom navedenog, ovom tehničkom preraspodjelom sredstava u Državnom proračunu Republike Hrvatske za 2020. godinu smanjuju se sredstva na izvoru financiranja 11 Opći prihodi i primici u iznosu od 30.000.000,00 kuna na kapitalnom projektu K561016 Nabava robnih zaliha Republike Hrvatske, račun 4411 Strateške zalihe, a povećavaju na istom izvoru financiranja, na aktivnosti A561000 Administracija i upravljanje Ravnateljstva za robne zalihe, račun 3239 Ostale usluge.